ฮอนด้า ซีอาร์-วี
รุ่นที่ 5 (พ.ศ. 2560 - 2565)

| รุ่นที่ 5 (RW1–8, RT5–6, RY1–2) |
| --- | --- |

ภาพรวม
เริ่มผลิตเมื่อ: พฤศจิกายน​ 2559​–ปัจจุบัน​ 2559​–สิงหาคม 2565 (ญี่ปุ่น)
รุ่นปี: 2560–2565
แหล่งผลิต: Japan: Sayama, Saitama (Honda's Saitama Factory) United States: East Liberty, Ohio (ELAP) ; Greensburg, Indiana (HMIN) ; Marysville, Ohio (Marysville Auto Plant) Canada: Alliston, Ontario (HCM) China: Wuhan (Dongfeng Honda) ; Guangzhou (Guangqi Honda, Breeze) Taiwan: Pingtung (Honda Motor Co., Ltd. Taiwan) Thailand: Ayutthaya (ฮอนด้ามอเตอร์ ประเทศไทย) Malaysia: Alor Gajah, Melaka (Honda Malaysia Sdn. Bhd.) Indonesia: Karawang (HPM) India: Greater Noida (HCIL) Vietnam: Vĩnh Phúc (Honda Ô tô Vĩnh Phúc)
ตัวถังและช่วงล่าง
แพลตฟอร์ม: CCA
รุ่นที่คล้ายกัน: อะคูร่า ซีดีเอกซ์ ฮอนด้า ซีวิค (รุ่นที่ 10)
ระบบส่งกำลัง
เครื่องยนต์: เบนซิน: 1.5 L L15BE I4 เทอร์โบ 2.0 L R20A I4 2.4 L K24W I4 2.4 L K24V I4 Gasoline hybrid: 2.0 L LFA1 I4 Gasoline plug-in hybrid: 2.0 L LFB-13 I4 (CR-V e:PHEV) Diesel: 1.6 L N16A I4 turbo 1.6 L N16A I4 twin-turbo
มอเตอร์ไฟฟ้า: AC Synchronous Permanent-Magnet Electric Motor
ระบบเกียร์: CVT with Sport Mode   Electronic Continuously Variable Transmission with Sport Mode and Deceleration Selectors (E-CVT; Hybrid)   ZF 9HP48 Shift by wire อัตโนมัติ​ 9 จังหวะ
ระบบขับเคลื่อนรถไฮบริด: Honda Sport Hybrid i-MMD (CR-V Hybrid) Honda Sport Hybrid e+ (CR-V PHEV)
มิติ
ระยะฐานล้อ: 104.7 in (2,659 mm)
ความยาว: 180.6 in (4,587 mm)
ความกว้าง: 73.0 in (1,854 mm)
ความสูง: 66.1 in (1,679 mm) (FWD) 66.5 in (1,689 mm) (AWD)
น้ำหนัก: 3,307–3,397 lb (1,500–1,541 kg) (FWD)   3,421–3,512 lb (1,552–1,593 kg) (AWD)
ฮอนด้า ซีอาร์-วี รุ่นที่ 5 ได้เปิดตัวครั้งแรกเมื่อเดือนตุลาคม พ.ศ. 2559 และเริ่มวางจำหน่ายเมื่อวันที่ 21 ธันวาคม พ.ศ. 2559 ที่ประเทศสหรัฐอเมริกา โดยฮอนด้า ซีอาร์-วี รุ่นที่ 5 ได้ใช้แพลทฟอร์มเดียวกันกับ ฮอนด้า ซีวิค รุ่นที่ 10 ทั้งนี้ ฮอนด้า ซีอาร์-วี รุ่นที่ 5 ที่เปิดตัวในประเทศสหรัฐอเมริกา ได้รับรางวัล Best Compact SUV 2017 หลังจากการเปิดตัวเพียง 2 เดือน
ภายหลังการเปิดตัวของฮอนด้า ซีอาร์-วี รุ่นที่ 5 เพียง 1 เดือนที่ประเทศสหรัฐอเมริกา ในประเทศไทยก็เริ่มมีการทดสอบขับฮอนด้า ซีอาร์-วี ในประเทศไทยอย่างรวดเร็วที่จังหวัดสระบุรี เช่นเดียวกับฮอนด้า ซีวิค และจะเปิดตัวภายหลังการเปิดตัวที่ประเทศสหรัฐอเมริกา ประมาณ 3-4 เดือน
ฮอนด้า ซีอาร์-วี ได้เผยโฉมรุ่นที่ 5 ในประเทศไทยเมื่อวันที่ 24 มีนาคม พ.ศ. 2560 ซึ่งเปิดตัวเป็นประเทศที่ 3 ในโลกรองจากประเทศสหรัฐอเมริกา​ และประเทศแคนาดา​ โดยในรอบสื่อมวลชน การเปิดตัวรถเป็นไปอย่างอลังการ จำลองเสมือนให้ไปอยู่บนดาวดวงไหนสักแห่ง เพราะฮอนด้าต้องการบอกว่า รถคันนี้พาคุณไปได้ทุกที่เท่าที่คุณจะจินตนาการ และใช้คำโฆษณาว่า พร้อมนำคุณไปได้ไกลอย่างที่คุณจินตนาการ
ฮอนด้า ซีอาร์-วี รุ่นที่ 5 ในประเทศไทยได้ใช้เครื่องยนต์ i-DTEC ดีเซลเทอร์โบ 4 สูบ ขนาด 1.6 ลิตร เป็นครั้งแรกในประเทศไทย โดยเครื่องยนต์นี้นำเข้ามาจากอังกฤษที่โรงงาน Honda UK Manufacturing เมือง Swindon และด้วยสาเหตุที่โรงานดังกล่าวได้หยุดผลิตเครื่องยนต์ดีเซลตั้งแต่เดือนกรกฎาคม 2021* ให้กำลังสูงสุด 160 แรงม้า ที่ 4,000 รอบต่อนาที ด้วยแรงบิดสูงสุดที่ 350 นิวตัน-เมตร ที่ 2,000 รอบต่อนาที ซึ่งเทียบเท่ากับเครื่องยนต์ดีเซลขนาดใหญ่ ผสานการทำงานกับระบบเกียร์อัตโนมัติ 9 สปีด ของ ZF และได้มีการควบคุมการเปลี่ยนเกียร์ด้วยสวิตช์ หรือ ​‘Shift by Wire’ มีอัตราการประหยัดน้ำมันที่ 18.9 กิโลเมตร/ลิตร มีอัตราการปล่อยก๊าซคาร์บอนไดออกไซด์ในอัตราที่ต่ำเพียง 141 กรัม/กิโลเมตร และเครื่องยนต์เบนซิน 2.4 ลิตร ให้กำลังสูงสุด 173 แรงม้าที่ 6,200 รอบต่อนาที ด้วยแรงบิดสูงสุดที่ 224 นิวตัน-เมตรที่ 4,000 รอบต่อนาที ผสานการทำงานกับเกียร์อัตโนมัติแบบ CVT พร้อมรองรับพลังงานทางเลือก E85 ซึ่งเหมือนกับรุ่นที่แล้ว แต่เครื่องยนต์ 2.4 ลิตรจะเปลี่ยนเป็นรุ่นเริ่มต้นแทนที่เครื่องยนต์ 2.0 ลิตรที่ไม่ได้ทำตลาดในซีอาร์-วี อีกต่อไปแล้วในประเทศไทย แต่ยังคงมีการผลิตเพื่อส่งออกไปจำหน่ายในประเทศบางประเทศ เช่น อินโดนีเซีย
ในปลายเดีอน พ.ย.2561 ได้มีการเพิ่มรุ่น 5 ที่นั่งระบบเปิด-ปิดประตูท้ายแบบแฮนด์ฟรี และหน้าจอสัมผัสขนาด 7 นิ้ว ถูกเพิ่มเข้ามาให้ทุกรุ่น
ในวันที่ 14 กรกฎาคม 2563 ได้มีการปรับปรุงใหม่ เพิ่ม สีตัวถังภายนอกใหม่ น้ำเงินเทา Cosmic Blue, หลังคากระจก Panoramic Sunroof เปิด-ปิดด้วยระบบไฟฟ้า, อุปกรณ์ชาร์จโทรศัพท์แบบไร้สาย Wireless Charger, ระบบ Honda SENSING, กระจกมองหลัง แบบปรับลดแสงอัตโนมัติ และ ระบบบันทึกความจำตำแหน่งเบาะนั่งคนขับ Memory Seat อีกทั้งยังยกเลิกทำตลาด รุ่น 1.6 DT-E ขับเคลื่อนล้อคู่หน้า